B. Bugár, podpredseda NR SR: (2006-04-19):
Prezentujme sa a hlasujme o tomto návrhu. (Hlasovanie.) Prítomných 134, za 121, 5 sa zdržali, 8 nehlasovali. Konštatujem, že návrh sme schválili. Pán poslanec Banáš navrhuje zaradiť bod programu - návrh odvolania Jána Langoša z postu predsedu Ústavu pamäti národa. Páni poslanci, keby ste aspoň chvíľku počúvali, vtedy keď pán poslanec Brocka podal návrh, tak som povedal, že nakoľko bol všeobecný súhlas aj na poslaneckom grémiu, o tom už nemusíme hlasovať. Takže ešte raz, budeme hlasovať teraz o návrhu pána poslanca Banáša, ktorý navrhuje zaradiť bod - návrh odvolania Jána Langoša z postu predsedu Ústavu pamäti národa. Nech sa páči, prezentujme sa a hlasujme. (Hlasovanie.) Prítomných 128, za 61, proti 43, zdržalo sa 19, nehlasovali 5. Návrh sme neschválili. Pán poslanec Ševc žiada zaradiť správu vlády o dopadoch zdravotných reforiem na obyvateľstvo. Nech sa páči, prezentujme sa a hlasujme. (Hlasovanie.) Prítomných 130, za 63, proti 15, zdržalo sa 37 poslancov, nehlasovali 15. Tento návrh sme neschválili, pán poslanec navrhuje doplniť do programu Národnej rady ako prvý bod zajtra plnenie Programového vyhlásenia vlády Slovenskej republiky, kde, samozrejme, žiada, aby, ak to odsúhlasíme, aby na prerokovaní tohto bodu sa zúčastnila celá vláda, a tento bod by mal predniesť predseda vlády Slovenskej republiky. Nech sa páči, prezentujme sa a hlasujme o tomto návrhu. (Hlasovanie.) Prítomných 133, za 59, proti 6, zdržalo sa 52 poslancov, nehlasovalo 16. Konštatujem, že návrh sme neschválili. Pán poslanec Žiak navrhol zaradiť správu o činnosti SIS za uplynulý rok. Chcem sa opýtať, či môžeme to spojiť aj s návrhom  pána poslanca Polka, ktorý to rozšíril ešte aj o správu VOS, o činnosti VOS za uplynulý rok. Nech sa páči, prezentujme sa a hlasujme o tomto návrhu. (Hlasovanie.) Prítomných 133, za 73, proti 2, zdržalo sa 47 poslancov, nehlasovali 11. Konštatujem, že tieto správy boli zaradené. Navrhujem hneď, aby boli prerokované zajtra ako prvý bod programu o 9.00, lebo treba vykonať aj určité opatrenia a potom by sme pokračovali ďalej, pán poslanec Jarjabek navrhol vypustiť z programu bod číslo 37, tajnú voľbu členov Rady Slovenskej televízie. Nech sa páči, prezentujme sa a hlasujme. (Hlasovanie.) Prítomných 133, za 46, proti 68, zdržalo sa 17 poslancov, 2 nehlasovali. Návrh sme neschválili. Pán poslanec Bódy navrhuje doplniť program o bod uznesenie Národnej rady Slovenskej republiky k splneniu požiadaviek štrajkujúcich zdravotníckych pracovníkov a lekárov. Nech sa páči, prezentujme sa a hlasujme. (Hlasovanie.) Prítomných 132, za 45, proti 19, zdržalo sa 37 poslancov, nehlasovalo 31. Konštatujem, že tento návrh sme neschválili, pán poslanec Blajsko navrhuje predsunúť bod č. 24, zákon zo 16. marca 2006 o obecnom zriadení, ktorý vrátil pán prezident na opätovné prerokovanie, ako bod č. 6. Nech sa páči, prezentujme sa a hlasujme. (Hlasovanie.) Prítomných 133, za 84, proti 1, zdržalo sa 39 poslancov, 9 nehlasovali. Konštatujem, že tento návrh sme schválili, ako posledná vystúpila pani poslankyňa Tóthová a navrhla zaradiť do programu informáciu vlády o dopadoch zdraženia elektriny, plynu, vodného, stočného a nájomného na rodiny s viacerými deťmi a na dôchodcov. Nech sa páči, prezentujme sa a hlasujme. (Hlasovanie.) Prítomných 130 poslancov, za 59, proti 7, zdržalo sa 38 poslancov, 26 poslancov nehlasovalo. Konštatujem, že návrh sme neschválili. Vážené panie poslankyne, vážení páni poslanci, teraz budeme hlasovať o programe schôdze ako o celku, nech sa páči, prezentujme sa a hlasujme. (Hlasovanie.) Prítomných 131, za 89, proti 1, zdržalo sa 35 poslancov, 6 nehlasovali, konštatujem, že sme program 61. schôdze Národnej rady schválili. Panie poslankyne, páni poslanci, chcem vás informovať o tom, poprípade navrhnúť, aby sme hlasovali dnes o 17.00 hodine a zajtra, samozrejme, o 11.00 a potom o 17.00 s tým, že dnes by sme, samozrejme, ešte hlasovali. Jednak bude zaradenie poslancov do výborov po sľube, potom skrátené legislatívne konanie a potom až o 17.00 by sme hlasovali. Je s tým návrhom všeobecný súhlas? Ďakujem. Pán poslanec Cabaj, nech sa páči, procedurálny...